ગાંધીનગર– ઉનાળાની સિઝનમાં લોહીના જથ્થાની અછતને પહોંચી વળવા તથા દર્દીઓને સમયસર બ્લડ મળી રહે તે આશયથી રાજય સરકારના આરોગ્ય વિભાગના નેશનલ હેલ્થ મિશન ગુજરાત અને જી.એમ.ઈ.આર.એસ. જનરલ હોસ્પિટલ ગાંધીનગરના સંયુક્ત ઉપક્રમે એન.એચ.એમ. ભવન સિવિલ હોસ્પિટલ કેમ્પસ ગાંધીનગર ખાતે બ્લડ ડોનેશન કેમ્પ યોજાયો હતો. આ રક્તદાન કેમ્પમાં કુલ ૨૭૯ બ્લડ બેગ્સ એકત્રિત કરાઈ હતી. જે પૈકી ૧૩૧ બ્લડ બેગ્સ સિવિલ હોસ્પિટલ અસારવા, અમદાવાદ અને ૧૪૮ બ્લડ બેગ્સ જી.એમ.ઈ.આર.એસ. જનરલ હોસ્પિટલ ગાંધીનગરને દર્દીઓના ઉપયોગ સારું ફાળવવામાં આવ્યું હતું.